|  |  |  |  |  |  |  |
| --- | --- | --- | --- | --- | --- | --- |
|

|  |  |
| --- | --- |
| ***UIT DIE PEN VAN DIE CEO (13/19)*****(Volg my op Twitter justchad\_cga)***Justin Chadwick 29 Maart 2019*   | CGA_Eng_Fax_logo_72 |
| ***“Perhaps in time the so-called Dark Ages will be thought of as including our own” Georg Christoph Lichtenberg*** |
| **HANNES DE WAAL SLUIT BY DIE CGA SE UITVOERENDE KOMITEE AAN**Na vier jaar op die CGA se Uitvoerende Komitee het Fanie Meyer uitgetree. Die CGA se raad, bestuur en produsente wil vir Fanie bedank vir sy wysheid, met somtydse linkse veldvoorligting en advies. As ‘n sitrusman van jongs af, het Fanie bewys dat jy nie ervaring kan koop nie.By die CGA Raadsvergadering van 27 Maart 2019 is Hannes de Waal verkies om Fanie te vervang. George Hall is ook herverkies, terwyl Ben Vorster (Voorsitter), Cornel van der Merwe (Ondervoorsitter) en Pieter Nortje (Ondervoorsitter) met die tweede jaar van hul tweejaar termyn begin.In 'n ander verandering aan die CGA se verteenwoordiging het Mark Fry as Trustee van die Sitrusbedryfstrust (CIT) bedank nadat hy as die CGA se verteenwoordiger gedien het. Mark het gehelp om die CIT te lei en dit gefokus te hou om sy mandaat na te streef - baie dankie Mark. Phillip Dempsey (CGA Direkteur en Voorsitter van die Citrus Academy) is verkies om Mark te vervang.Peter Nicholson is altyd by die Sitrusbemarkingsforum (CMF), sedert sy ontstaan, en die afgelope tyd as 'n verteenwoordiger van die CGA. Hy het uitgetree en Jan Louis Pretorius is as sy plaasvervanger aangewys. Peter het baie inisiatiewe by die CMF gedryf - baie dankie.Die Raad het ook die CGA-begroting vir 2019/20 goedgekeur. Drie-en-vyftig persent van die begroting word na die Sitrusnavorsingstrust vir uitgawes op navorsing en ontwikkeling oorgedra, met ‘n verdere 10% wat vir marktoegangsaktiwiteite begroot is. Transformasie (aktiwiteite van die Grower Development Chamber, CGA Grower Development Chamber en Citrus Academy) verteenwoordig ‘n verdere 20%. Toekennings is ook aan logistiek en infrastruktuur, inligting, verteenwoordiging en kommunikasie gemaak. Administrasie is minder as die 10% wat deur NAMC voorgeskryf word.**UITVOERE VAN MAPUTO HAWE “ON TRACK” VIR 2019 (Mitchell Brooke)**Op Woensdag het 'n afvaardiging van sitrusprodusente, uitvoerders en logistieke agente die hawe van Maputo besoek, as deel van 'n toer wat deur CGA gereël is. Ter opsomming - daar was geweldige infrastruktuur-ontwikkeling aan die korridor wat die weg baan vir groter doeltreffendheid deur die hawe. DP World het omvangryke opgraderings aan die houerminaal gemaak, as deel van 'n ingefaseerde benadering tot uitbreiding. Een van die mees opvallende kenmerke van die korridor is die opgegradeerde spoornetwerk tussen Komatipoort en DP World met die terminaal wat die spoorlyne uitbrei om twee treinstelle gelyktydig te ontvang. Dit blyk dat almal eens is dat die beste opsie sal wees om die houers tussen DP World en 'n binnelandse hub per spoor te vervoer eerder as om houers per pad te vervoer. OBA CGM het gister aangekondig dat die Noura-Oos-Afrika-diens by Maputo sal aandoen as 'n laaste hawe, met 'n direkte roete na Jebel Ali teen ‘n 17-dag reis. Ander hawens in die Golf, Asië en Verre Ooste kan bereik word met ‘n “transhipment” by Jebel Ali. Dit is 'n belangrike “game changer” vir uitvoere vanaf Maputo na die Midde-Ooste en sal 'n groot voordeel wees as soveel moontlik houers vanaf Maputo verskeep kan word om uitdagings in die Durban-hawe te verlig. Dit is baie duidelik vir die toekoms dat 'n koue-behandelingsfasiliteit en houer depot langs 'n spoorlyn in die korridor, verdere uitvoere na die Verre Ooste (Japan en China) vanaf Maputo moontlik sal maak.**CGA SITRUS SUMMIT TERUGVOER**Byna 50% van die afgevaardigdes wat die CGA Sitrus Summit bygewoon het, het die terugvoervorm voltooi. Ons sal van dit deel nadat dit ontleed is. Dankie aan diegene wat die vorm voltooi het - dit help die CGA om voortdurend op die geleentheid te verbeter. Vir diegene wat nie die kans gehad het om die vorm te voltooi nie, gebruik asseblief hierdie skakel https://survey.zohopublic.com/zs/lnBUPA **DIE CGA GROEP SE MAATSKAPPYE (CRI, RIVER BIOSCIENCE, XSIT, CGA CULTIVAR COMPANY, CGA GROWER DEVELOPMENT COMPANY & CITRUS ACADEMY) WORD DEUR SUIDER-AFRIKA SE SITRUSPRODUSENTE BEFONDS** |
|  |
|  |

 |